text: মুহাম্মদ রাশেদ খাঁন বাংলাদেশের একজন ছাত্রনেতা। ২০১৮ সালের কোটা সংস্কার আন্দোলনের সময় বাংলাদেশ সাধারণ ছাত্র অধিকার সংরক্ষণ পরিষদের অন্যতম যুগ্ম-আহ্বায়ক হিসেবে তিনি আলোচনায় আসেন।  ডাকসু নির্বাচনে তিনি জিএস পদে প্রতিদ্বন্দিতা করেন।
  
  প্রারম্ভিক জীবন 
  ঝিনাইদহ জেলায় জন্মগ্রহণ করেন তিনি। তিনি ঢাকা বিশ্ববিদ্যালয়ের ২০১২-১৩ শিক্ষাবর্ষে ব্যাংকিং অ্যান্ড ইনস্যুরেন্স বিভাগের শিক্ষার্থী।
  
  রাজনৈতিক জীবন 
  রাশেদ খাঁন বাংলাদেশের অন্যতম আলোচিত ছাত্র আন্দোলন কোটা সংস্কার আন্দোলনের সময় বাংলাদেশ সাধারণ ছাত্র অধিকার সংরক্ষণ পরিষদের অন্যতম যুগ্ম-আহ্বায়ক হিসেবে দায়িত্ব পালন করেন। তাকে বিভিন্ন সময় হামলা ও মামলায় রিমান্ডে নেওয়া হয়।
  
  জুন ২০২০ সালে তরুণদের নেতৃত্বে নুরুল হক নুর সহ একটা নতুন রাজনৈতিক দল তৈরি করার ব্যাপারে প্রকাশ্যে ঘোষণা দেন। ২০২০ সালের অক্টোবরে তারা গণ অধিকার পরিষদ নামে নতুন রাজনৈতিক দল গঠন করেন।
  
  তথ্যসূত্র
title: মুহাম্মদ রাশেদ খাঁন